Apstiprināta ar

Jelgavas novada Izglītības pārvaldes

vadītājas 2024.gada 13.jūnija rīkojumu Nr. IP/3-2/24/56

**Metodika Jelgavas novada vispārējās izglītības pedagoģiskā personāla atlasei mobilitātei ārvalstīs ERASMUS+ akreditācijas Izglītības pārvaldes konsorcijam ietvaros**

Metodika nosaka vispārējās izglītības pedagoģiskā personāla atlasi strukturēto kursu apmeklēšanai un pedagoģiskā darba ēnošanas aktivitātēm ārvalstīs 2024./25.mācību gadā Eiropas Savienības ERASMUS + akreditācija skolu izglītības sektorā Nr. 2024-1-LV01-KA121-SCH-000205354.

**I. Vispārīgie jautājumi**

1. Pedagoģiskā personāla atlases metodika izstrādāta saskaņā ar Eiropas Savienības ERASMUS + akreditācija skolu izglītībā vadlīnijām, Erasmus plānu un Jelgavas novada metodiskā darba prioritātēm.
2. Mobilitātes ārvalstīs, atbilstoši Erasmus plāna mērķiem, plānotas laikā periodā no 2024.gada 6.oktbora līdz 2025.gada 2.maijam. Pēc atgriešanās no mobilitātēm dalībniekiem ir jāveic pēcmobilitātes aktivitātes (iegūtās pieredzes aprobēšana, rezultātu izplatīšana) līdz 2025.gada 10.jūnijam.

**II. Erasmus plāna mērķi**

1. Mobilitātes mērķis pedagoģiskā personāla dalībai strukturētajos kursos un darba vērošanas aktivitātēs:
   1. attīstīt līderības un stratēģiskās plānošanas prasmes, kā arī demokrātiskās līdzdalības vērtības izglītības personālam un pedagogiem;
   2. pilnveidot metodes, tehnikas un rast inovatīvus risinājumus kompetenču pieejas īstenošanai izglītībā, pētniecisko darbu veicināšanai un skolēnu motivēšanai STEM apguvē;
   3. izveidot starptautiskās pieredzes dimensiju skolēnu interešu un spēju attīstībā pašizpausmes mākslā (mūzika, māksla, drāma);
   4. paraugprakses pārnese āra vides izmantošanai izglītības procesā un zaļā dzīvesveida iekļaušanai iestādes ikdienā;
   5. pedagogu un izglītības personāla profesionālā attīstība iekļaujošās izglītības īstenošanā, veicinot iestādē daudzveidību un toleranci;
   6. digitālo prasmju dažādošana mācību procesā, atbilstoši kompetenču pieejai izglītībā un sekmējot skolēnu padziļinātas zināšanas tehnoloģijās.

**III. Mobilitātes atbalsta pretendents**

1. Mobilitātē var pieteikties pedagogi no Jelgavas novada izglītības iestādēm (turpmāk – dalīborganizācijas): Elejas vidusskolas, Kalnciema vidusskolas, Ozolnieku vidusskolas, Jelgavas novada Neklātienes vidusskolas, Aizupes pamatskolas, Staļģenes pamatskolas, Teteles pamatskolas, Kalnciema pagasta pamatskolas, Zaļenieku komerciālās un amatniecības vidusskolas, Svētes pamatskolas, Vircavas pamatskolas, Izglītības pārvaldes.
2. Pedagoģiskais personāls var pieteikties atbalstam mobilitātei ārvalstīs: dalībai strukturētajos kursos vai darba vērošanai, izvēloties kādu no II daļā norādītājiem mobilitātes atbalsta piešķiršanas mērķiem, kuru sadalījums pa dalīborganizācijām noteikts 2.pielikumā.
3. Uz atbalstu mobilitātēm var pretendēt pedagoģiskais personāls, kas 2023./24.mācību gadā NAV saņēmuši Erasmus programmas atbalstu mobilitātēm ārvalstīs.
4. Lai pretendētu uz atbalstu mobilitātē, pretendents pieteikšanās laikā iesniedz iesniegumu (1. pielikumā pievienota iesnieguma forma), kas tiek vērtēts atbilstoši IV. sadaļā minētiem kritērijiem.

**IV Pretendenta atlases kritēriji**

1. Administratīvā pārbaude:

|  |  |
| --- | --- |
| Iesniegums ir iesniegts atbilstīgi dotajai formai, ir pilnībā aizpildīts | Jā/Nē |
| Pretendents apliecina, ka īstenos projekta pēcmobilitātes aktivitātes (atskaites, publikācija, dalīšanās pieredzē ar kolēģiem, materiāla izstrāde) | Jā/Nē |
| Pretendents apliecina, ka turpinās darbu Jelgavas novada izglītības iestādē vismaz līdz 31.08.2025. | Jā/Nē |
| Pretendents nav vienpersoniski pārtraucis dalību kādā no Erasmus + projektiem vai nav izpildījis visas projekta saistības pēdējos 5 gados | Jā/Nē |
| Pretendentam ir pietiekamas angļu valodas zināšanas vai apņemas tās uzlabot līdz projekta aktivitāšu sākumam | Jā/Nē |
| Pretendents 2023./24.mācību gadā NAV saņēmis Erasmus programmas atbalstu mobilitātēm ārvalstīs | Jā/Nē |

1. Pretendents, kurš nav iesniedzis noteiktā laikā iesniegumu vai neatbilst administratīviem kritērijiem, netiek iekļauts atbalstāmo pedagogu sarakstā.
2. Pretendentiem, kuri atbilst administratīvās pārbaudes kritērijiem, pieteikumi tiek vērtēti, atbilstoši atlases kritērijiem:

|  |  |
| --- | --- |
| **3.1. Pedagoģiskā darba stāžs novada izglītības iestādēs** | |
| Jelgavas novada (vai bijušā Ozolnieku novada) izglītības iestādēs strādājis vismaz 5 gadus | 2 punkti |
| Jelgavas novada (vai bijušā Ozolnieku novada) izglītības iestādēs strādājis vismaz 2 gadus | 1 punkti |
| **3.2. Pieredze metodiskā vai administratīvā darbā pēdējo 5 gadu laikā:** | |
| Vismaz 3 gadi | 2 punkti |
| Līdz 3 gadiem | 1 punkts |
| **3.3. Pretendents apvieno pedagoģisko darbu izglītības iestādē ar citiem pienākumiem (punkti tiek summēti):** | |
| Papildus pamatdarbam veic papildus pienākumus novada līmenī (piemēram, koordinē mācību jomu, piedalās centralizēto eksāmenu labošanā, dalās pieredzē ar citu izglītības iestāžu pedagogiem, u.tml.) | 3 punkti |
| Papildus pamatdarbam veic papildus pienākumus izglītības iestādes līmenī | 2 punkti |
| Pretendents papildus pamatdarbam iestādē darbojas citā organizācijā (biedrība, asociācija, arodbiedrība, u.tml.) | 1 punkts |
| **3.4. Pretendenta papildus darbs ar izglītojamajiem pēdējo 2 gadu laikā (punkti tiek summēti)** | |
| Darbs ar izglītojamajiem ar mācīšanās grūtībām – mācību nodarbību diferenciācija, individuāls darbs, u.tml. | 1 punkts |
| Nestandarta mācību metodes (mācību ekskursijas, nodarbības ārpus izglītības iestādes telpām, u.tml.) | 1 punkts |
| Piedalās metodisko materiālu izstrādē | 1 punkts |
| **3.5. Iepriekšējā pieredze programmu vai mācību materiālu izstrādē pēdējo 5 gadu laikā (punkti tiek summēti**) | |
| Pretendents ir piedalījies metodisko materiālu izstrādes skatē vai prezentējis savu autordarbu MA vai jomu sanāksmēs | 1 punkts |
| Mācību darbā izmanto autorprogrammu vai paša gatavotus metodiskos materiālus | 1 punkts |
| Pretendents ir izstrādājis vai piedalījies pedagogu profesionālās pilnveides programmas izstrādē | 1 punkts |
| **3.6. Līdzšinējā Erasmus+ projektu pieredze** | |
| Pretendents līdz šim nav piedalījies nevienā Erasmus+ programmas mobilitātē | 5 punkti |
| **3.7. Angļu valodas zināšanas** | |
| Uzrādīts sertifikāts (vismaz B1 līmenis)/ augstākā izglītība angļu valodā vai uzrādīta kursu apliecība, kursi apmeklēti pēdējo 3 gadu laikā | 3 punkti |
| Pedagoga pašvērtējumā norādītas angļu valodas prasmes labā līmenī | 2 punkti |
| Pedagogs norāda, ka ir mācījies angļu valodu un to atsvaidzinās pirms došanās mobilitātē | 1 punkts |
| **3.8. Pretendenta motivācija** | |
| Pretendents ir skaidri un detalizēti pamatojis, kādēļ vēlas apmeklēt izvēlētos kursus vai darba vērošanas aktivitāti, norādot konkrētus ieguvumus gan sev, gan izglītības iestādei, gan novadam (ne tikai dalīšanās pieredzē ar kolēģiem) | 5 punkti |
| Pretendents ir pamatojis, kādēļ vēlas apmeklēt izvēlētos kursus vai darba vērošanas aktivitāti, norādot konkrētus ieguvumus sev un izglītības iestādei | 3 punkti |
| Pretendents ir pamatojis, kādēļ vēlas apmeklēt izvēlētos kursus vai darba vērošanas aktivitāti. | 1 punkts |
| **3.9. Plānotais metodiskais materiāls/pasākums, kas tiks izstrādāts pēc mobilitātes** | |
| Definēts izvēlētais metodiskais materiāls/ pasākums (tēma un formāts), pamatota tā nepieciešamība, pielietojums, atbilstība iestādes attīstības plānam vai prioritātēm. Kā arī sniegts apraksts kā ar pretendenta izstrādāto materiālu vai pasākumu tiks sasniegts Erasmus plānā izvirzītais mērķis | 5 punkti |
| Definēts izvēlētais metodiskais materiāls/ pasākums (tēma un formāts), pamatota tā nepieciešamība, saistība ar Erasmus plāna mērķi | 3 punkti |
| Vispārīgi aprakstīta tēma materiālam/pasākumam | 1 punkts |

11. Dalība projektā tiek apstiprināta pretendentiem ar lielāko punktu skaitu atbilstoši vietu skaitam iestādei katram no Erasmus plāna mērķiem.

**V.  Pretendenta atlases kārtība**

1. Pieteikšanās laiks mobilitātēm ir no 2024.gada 14.jūnija līdz 2024.gada 17.augustam. Šajā laikā pretendenti uz iestādes oficiālo e-pastu nosūta aizpildītu iesniegumu (1.pielikums). Lietvedis reģistrē saņemtos iesniegumus.
2. Līdz 27.augustam izglītības iestādes Pretendentu atlases komisija 3 personu sastāvā, kas noteikta ar izglītības iestādes izdotu rīkojumu, izvērtē reģistrētos iesniegumus atbilstoši IV daļā noteiktajiem kritērijiem un pieņem lēmumu par atbalstāmiem pretendentiem. Pretendentu atlases komisija ievēro interešu konflikta novēršanas principu.
3. Atbalstāmo pretendentu skaits dalīborganizācijā ir noteikts 2.pielikumā, bet Pretendentu atlases komisija ir tiesīga veikt korekcijas atbalstāmo pretendentu skaitā, balstoties uz iestādes prioritātēm, to saskaņojot ar izglītības projektu vadītāju.
4. Līdz 2024.gada 30.augustam izglītības iestādes izglītības projektu vadītājai uz e-pastu nosūtīta Pretendentu atlases komisijas protokolu ar pieņemtiem lēmumiem, pielikumā pievienojot apstiprināto pretendentu iesniegumus.
5. Pretendenti par dalību projektā tiks informēti līdz 2024.gada 30.augustam.

Projekta vadītāja L.Šantare

1.pielikums

**Text

Description automatically generated with medium confidence**

**Iesniegums, lai pretendētu dalībai ERASMUS + akreditācijas pedagogu mobilitātēm, kas tiks īstenotas 2024./25.mācību gadā (Projekts Nr. 2024-1-LV01-KA121-SCH-000205354)**

Aizpildot iesniegumu, lūdzu pārliecinieties, vai esat norādījis visu informāciju, kas norādīta IV daļas atlases kritērijos.

|  |  |
| --- | --- |
| **Vārds, uzvārds** |  |
| **Izglītības iestāde** (ja strādājat vairākās izglītības iestādēs, tad norādiet to, iestādi, kurā piesakieties) |  |
| **Kontakttālrunis, e-pasta adrese** |  |
| **Dzimšanas datums, dzīvesvietas adrese** (tai skaitā pasta indekss) |  |
| **Izvēlētais mobilitātes piešķiršanas mērķis un mobilitāte** (II daļa) |  |
| **Amats (amati) izglītības iestādē** (lūgums uzskaitīt mācību priekšmetus, ko mācat, kases audzinātāja pienākumi, utt.) |  |
| **Pedagoģiskā darba stāžs** (gadi) |  |
| **Metodiskā/ administratīvā darba stāžs** (gadi) |  |
| **Papildus amati, pienākumi novadā, valstī; dalība organizācijās** (tai skaitā mācību jomu koordinēšana, centralizēto eksāmenu labošana, dalīšanās pieredzē ar citu izglītības iestāžu pedagogiem starptautiskā, valsts vai novada līmenī, dalība biedrībās) |  |
| **Papildus darbs ar izglītojamajiem izglītības iestādē pēdējo 2 gadu laikā** (lūgums sniegt detalizētu aprakstu, minot konkrētus piemērus) - kā veicat darbu ar talantīgiem bērniem, kā strādājat ar izglītojamajiem ar mācīšanās grūtībām, nestandarta mācību metodes, dalība metodisko materiālu izstrādē u.tml.) |  |
| **Līdzšinējā starptautisku projektu** **pieredze** (minēt konkrētu projektu, valsti, datumus. Ja neesat līdz šim piedalījies starptautiskās mobilitātēs, lūdzu norādiet to) |  |
| **Angļu valodas zināšanas** (norādīt zināšanu līmeni un iegūto sertifikātu/ apliecību, ja tāds ir. Vai arī raksturojiet savu angļu valodas zināšanu līmeni. Ja plānojat atsvaidzināt vai uzlabot savas angļu val. zināšanas, tad lūdzu, norādiet to.)  Norādot angļu valodas zināšanas, norādiet tās sešu līmeņu sistēmā (A1, A2, B1, B2, C1, C2)  <https://ihriga.lv/lv/cefr-anglu-valodas-limeni-no-beginner-lidz-proficiency/> |  |
| **Lūdzu sniedziet motivāciju, kāpēc vēlaties piedalīties projektā konkrētā mērķa īstenošanai** (lūgums sniegt detalizētu un argumentētu pamatojumu, norādot arī ieguvumus izglītības iestādei un novadam.) |  |
| **Metodiskā materiāla/ pasākuma aptuvenā tēma, kā arī materiāla formāts**, ko izstrādāsiet, aprobēsiet un ieviesīsiet pēc mobilitātes ārvalstīs. Norādiet konkrētu tēmu un formātu. Kā arī sniedziet aprakstu kā ar izstrādāto materiālu vai pasākumu palīdzēsiet sasniegt Erasmus plānā izvirzīto mērķi |  |
| **Aizpildot šo iesniegumu apliecinu**, ka:   1. Apstiprināšanas gadījumā īstenošu visas pēcmobilitātes aktivitātes (atskaites, publikācija, dalīšanās pieredzē ar kolēģiem, materiāla izstrāde) 2. Turpināšu darbu izglītības iestādē vismaz līdz 31.08.2025. 3. Ir pietiekamas angļu valodas zināšanas 4. Piekrītu personas datu apstrādei, kas nepieciešama, lai nodrošinātu pretendentu atlasi un līgumu slēgšanu. |  |

2.pielikums

**Mobilitātes atbalsta piešķiršanas mērķi un to sadalījums pa konsorcija dalīborganizācijām 2024./25.mācību gadā**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Erasmus plāna mērķi** | **Sasniedzamais rezultāts līdz 2027.gadam un piedāvātā mobilitāte 2024/25 mācību gadā** | **Atbalstāmo pretendentu skaits dalīborganizācijās** | | | | | | | | | | | |
| Elejas vidusskola | Kalnciema vidusskola | Ozolnieku vidusskola | Jelgavas novada Neklātienes vsk. | Aizupes pamatskola | Kalnciema pag. pamatskola | Staļģenes pamatkola | Svetes pamatskola | Teteles pamatskola | Vircavas pamatskola | Zaļenieku KAV | Izglītības pārvalde |
| **1. Attīstīt līderības un stratēģiskās plānošanas prasmes, kā arī demokrātiskās līdzdalības vērtības izglītības personālam, pedagogiem un skolēniem** | **izglītības iest. vadītājiem**- vadības līmeņa kapacitātes stiprināšana cilvēkresursu ziņā un attīstības plānošanā: jāveido programmu izvēļu grozs, jāatrod iestādes vieta (odziņa) kopējā skolu tīklā - ārzemēs gūtu idejas inovatīvām programmām, darba formām, paraugprakse komandas veidošanā, vadīšanā, kolektīva un vecāku iesaistē attīstības plānošanā un novērtēšanā, sadarbībā ar vecākiem  **audzinātājiem, atbalsta personālam** – klasvadība – skolēnu motivēšana, sadarbības veicināšana, stundas mērķu izvirzīšana un sasniegšana, pozitīva komunikācija un vērtēšana  **Kursi skolvadībai un pedagogiem pamatizglītības, vidusskolas pakāpē:** “Coaching and Mentoring to Support Teachers”  <https://school-education.ec.europa.eu/en/professional-development/courses/coaching-and-mentoring-support-teachers>  Amsterdama, Nīderlande 14.10. - 19.10 | 1 |  |  | 1 |  | 1 |  |  |  |  |  |  |
| **2. Pilnveidot metodes, tehnikas un rast inovatīvus risinājumus kompetenču pieejas īstenošanai izglītībā, pētniecisko darbu veicināšanai un skolēnu motivēšanai STEM apguvē** | pedagogiem, metodiķiem – pieredzes apmaiņa, darba vērošana, paraugprakses pārnese, jaunu metožu paņēmienu integrēšana mācību procesā, tai skaitā mācību materiālu adaptēšana no valstīm, kur ir ilggadēja kompetenču pieejas pieredze. darba vērošana starpdisciplinaritātes (STEAM) īstenošanā, lai izprastu šī procesa ieviešanu sākot no tēmu atlases, plānošanas, pedagogu sadarbība, īstenošana, novērtēšana  **Kursi pirmsskolas izglītības pedagogiem:** “NEW WAYS TO TEACH STEM AND SCREENLESS ICT FOR TEACHERS (CHILDREN 4-8 YEARS)”  <https://erasmus-prague.cz/course/>  Prāga, Čehija 7.10 – 11.10.2024 |  | 1 |  |  |  |  | 1 | 1 |  | 1 |  | 1 |
| **3. Izveidot starptautiskās pieredzes dimensiju skolēnu interešu un spēju attīstībā pašizpausmes mākslā (mūzika, māksla, drāma)** | Pedagogu profesionālā attīstība, lai interešu izglītības nodarbībās un mācību stundās caur pašizpausmes mākslu skolēniem spētu stiprināt nacionālo identitāti un starpkultūru izglītību, aktivitātēs iesaistot vietējo kopienu (ģimenes ansambļi, koncerti vietējai kopienai). Gūt zināšanas jaunu tehnoloģiju izmantošanā  **Kursi mākslas uz dizaina skolotājiem, pulciņu skolotājiem**: “Eco-Art: Sustainable Art Practices for Teachers”  <http://euromentor.es/courses/one/eco-art-sustainable-art-practices-for-teachers/66>  24.02.2025 - 28.02.2025. Barselona, Spānija |  |  | 1 |  | 1 |  |  | 1 |  |  |  |  |
| **4. Paraugprakses pārnese āra vides izmantošanai izglītības procesā un zaļā dzīvesveida iekļaušanai skolas ikdienā** | Jēgpilni organizēt mācības āra vidē (t.sk. iekārtojums) plānojot un īstenojot nodarbības (pirmsskolā un skolā). Pirmsskolas, apgūstot brīvdabas pedagoģijas metodes, tās iekļaus savā mācību procesā, diversificējot ikdienas darba plānu  **Pirmsskolas skolotājiem darba ēnošana** (laiks un valsts vēl tiks precizēts, padomā ir Somija, Norvēģija) |  |  |  |  |  |  |  | 1 |  |  |  |  |
| **Pamatskolas/vidusskolas skolotājiem STEM un svešvalodās** strukturētie kursi “Green skills at European level”  <https://school-education.ec.europa.eu/en/professional-development/courses/green-skills-european-level>  Slovākija, Bratislava, datumi nav zināmi |  |  | 1 |  | 1 |  |  |  |  | 1 |  |  |
| **5. Pedagogu un izglītības personāla profesionālā attīstība iekļaujošās izglītības īstenošanā, veicinot skolās daudzveidību un toleranci** | iekļaujoša izglītība pirmsskola un skolā:  palielināt specifiskās kompetences, lai strādātu iekļaujoši;  iepazīt reāli, darbībā iekļaujošu mācību procesu (klases iekārtojums, pedagoga reakcija uz gadījumu, utt.);  traucējumu agrīna diagnostika (rīcības plāns);  darbs ar vecākiem, sabiedrību, izglītojot par iekļaujošo izglītību.  **Pirmsskolas skolotājiem darba ēnošana** (laiks un valsts vēl tiks precizēts, padomā ir Somija, Īrija) |  |  |  |  |  |  |  |  |  | 1 | 1 |  |
| **Sākumskolas pedagogiem darba ēnošana**  Sestola, Itālija 20.04. – 26.04. | 1 |  | 1 |  |  |  |  |  | 1 |  |  | 1 |
| **6. Digitālo prasmju dažādošana mācību procesā, atbilstoši kompetenču pieejai izglītībā un sekmējot skolēnu padziļinātas zināšanas tehnoloģijas** | Pedagogiem palielināt prasmes, zināšanas IT (tehnoloģijas, rīki, programmas) savienot ar konkrētā mācību priekšmeta saturu dažādos etapos (sākot ar informācijas meklēšanu, pašvadītu mācīšanos, un beidzot ar novērtēšanu), kā arī atvērto programmatūru praktiskas izmantošanas iespējas  Robotikas, programmēšanas, 3D mācīšana skolās, arī jaunā mācību priekšmeta "Dizains un tehnoloģijas" īstenošanai skolās ir izstrādāti standarti un programmas, bet trūkst metodikas, mācību līdzekļi - tos pārņemt no citām valstīm  Kursi **pedagogiem pamatizglītības, vidusskolas pakāpē** “Digital STEAM. Teaching integrated science, arts and mathematics with digital devices”  <https://euneoscourses.eu/courses/ac6028f0-fdb4-4f62-8a32-ee1bb9a90179>  Tallina, Igaunijā, 6.- 12.oktobris |  | 1 |  |  |  |  | 1 |  | 1 |  | 1 | 1 |